L'alboraiera Layla Muti Nabrawi es proclama Campiona d'Espanya de Jiu Jitsu
08 de maig de 2024

Layla Muti Nabrawi continua brillant en el món esportiu del Jiu Jitsu després de proclamar-se Campiona d'Espanya de BJJ el passat 4 de maig a Madrid. La jove alboraiera suma una nova fita al seu brutal palmarés, ja que no fa ni 6 mesos que es va fer amb el Campionat d'Europa de Dublín al novembre, que va reunir 2.500 participants.

De victòria en victòria: també és Campiona en el Giland 2024 celebrat a Malgrat de mar el 14 d'abril, després de finalitzar al seu rival per clau de braç en la final en 40 segons, així com primera en el rànking nacional FIJJD en 2022.

"No podem més que celebrar les enormes victòries que ha collit Layla. Ens ha deixat impactats la seua trajectòria amb només 11 anys", explica l'alcalde, Miguel Chavarría. Actualment, Layla Muti Nabrawi competeix en el club Dream Art València i estudia en el CEIP La Patacona.